open-index/open-wikipedia-markdown huggingface dataset:
Stein Kollshaugen

**Stein Kollshaugen** () er ein norsk tidlegare fotballspelar frå Gjøvik  som spelte på Raufoss, Moss og Hamarkameratene. Han vart norsk meister med Moss Fotballklubb i 1983 og spelte 18 landskampar i tida 1979-84.

### Klubbspel
Kollshaugen debuterte på Raufoss Idrettslag i 1974 då laget vart sist i 1. divisjon. Dei neste fire sesongane var han årleg toppskårar for klubben i 2. divisjon. Før 1979-sesongen melde han overgang til Moss. I sin fyrste sesong i Moss vart han toppskårar i 1. divisjon med 15 mål, saman med Odd Iversen, og vann sølv i serien. Kollshaugen skåra det fyrste målet då Moss i 1983 vann cupfinalen med 2-0 over Vålerenga på Ullevaal stadion i Oslo.

Etter seks sesongar i Moss tok han våren 1985 plass i angrepet til andredivisjons-laget  Hamarkameratene. Laget vann A-avdelinga og rykte opp i 1. divisjon, der det vart verande i to sesongar. Kollshaugen var så toppskårar for Hamar-klubben både i 1988 og 1989. Han la opp etter 1990-sesongen, etter at laget for tredje året på rad mislukkast i å rykke opp i toppdivisjonen.

### Landslagsspel
Kollshaugen fekk sin debut på det norske OL-landslaget hausten 1979. I sin andre landskamp var han med då Noreg kvalifiserte seg til Moskva-OL med siger 1-0 over det vesttyske amatørlandslaget i Baunatal. I 1980-sesongen deltok han i tre landskampar og skåra både mot Danmark og mot Island.

Etter eit par års fråvære frå landslaget spelte han han heile 11 landskampar i 1983. Han skåra fem mål i OL-kvalifiseringskampar, dei to siste då Noreg slo Finland 4-2 den 26. oktober 1983 på hans dåverande heimebane, Melløs i Moss. Kollshaugen var med i troppen som deltok i Sommar-OL 1984 i Los Angeles. Han var der med i startellevaren mot Frankrike, hans 18. og siste landskamp. Til saman signerte han sju landslagsmål.

## Kjelder
*eu-football
Khlórakhas

**Khlórakhas** (gresk Χλώρακας, tyrkisk *Hloraka*) er ein by på Kypros og ein lokalstyrt busetnad i distriktet Páfos i Republikken Kypros.

Ved folketeljinga i 2021 hadde busetnaden 6&nbsp;422 innbyggjarar, mot 5&nbsp;356 innbyggjarar i 2011.

## Referansar
Tála

**Tála** (gresk skrift Τάλα, tyrkisk *Tala*) er ein distriktsby på Kypros og ein lokalstyrt busetnad i distriktet Páfos i Republikken Kypros.

Ved folketeljinga i 2021 hadde busetnaden 3&nbsp;100 innbyggjarar, mot 2&nbsp;695 innbyggjarar i 2011.

## Referansar
Stranda Idrottslag

Stranda Idrottslag er eit idrettslag i Stranda i Møre og Romsdal, stifta 15. august 1914. Laget har grupper som er aktiv i fotball, friidrett, handball og skiidrett; alpine greiner og langrenn. Klubblaga spelar i blå trøyer og raude bukser.

Skialpinistar som Bjarne Solbakken og Eli Hårdnes er dei mest kjende utøvarane i Stranda IL.

Fotballaget har jamnast veksla mellom å spele på nivå fem og fire i det norske seriesystemet. Stranda IL tok seg i 1983-sesongen til 3. runde i fotball-NM, der laget fekk besøk av Vålerenga. Leiarlaget i norsk 1. divisjon vann 2-0. Stranda slo ut Aalesunds Fotballklubb i 1. runde og Sunndal Idrettslag i 2. runde.

## Kjelder
*heimeside

**Denne artikkelen bygger på «[[:nb:Stranda Idrottslag|Stranda Idrottslag]]» frå ,  den 20. mai 2016.*
Bruno Taut

**Bruno Julius Florian Taut** () var ein tysk arkitekt og byplanleggjar, fødd i Königsberg og død i Istanbul.

Taut vart i 1914 vide kjend for sin uvanlege glaspaviljong på Deutscher Werkbund si utstilling i Köln. Mellom hans i dag mest kjende verk er bustadområda Tuschkastensiedlung og Hufeisensiedlung, begge i Berlin. Frå 1921 til -24 var han byarkitekt i Magdeburg.

## Kjelder

**Denne artikkelen bygger på «[[:de:Bruno Taut|Bruno Taut]]» frå ,  den 20. mai 2016.*
Verdscupen i alpine greiner

**Verdscupen i alpine greiner** er ei årleg turnering i alpin skiidrett som vert arrangert av Det internasjonale skiforbundet (FIS). Ho går av stabelen i vinterhalvåret på den nordlege halvkula, sidan 1990-åra frå slutten av oktober til mars månad. Turneringa omfattar dei fire øvingane slalåm, storslalåm, super-G og utforrenn, samt ei kombinasjonsøving med både slalåm og utfor.

Den fyrste verdscupen i alpine greiner fann stad i 1967-sesongen.

## Menn
### Samanlagt

## Kvinner
### Samanlagt

## Kjelder

**Denne artikkelen bygger på «[[:nb:Verdscupen i alpine greiner|Verdscupen i alpine greiner]]» frå ,  den 21. mai 2016.*
Yrke

**Yrke**, **erverv** eller **[[profesjon]]** er eit arbeid ein person er trent i eller har som leveveg. 
Innan dei fleste yrke treng ein ein viss grunnleggjande kompetanse og kunnskap.
Dette kan ein få gjennom teoretisk utdanning, praktisk opplæring eller erfaring. Nokre yrkestitlar kan også vera verna, slik at ein treng godkjenning eller løyve for å utføra dei.
Yrket kan vera ein viktig del av identiteten og statusen til ein person.
Folk frå liknande yrkesgrupper kan slutta seg saman i fagforeiningar, laug og liknande.

Yrke kan klassifiserast på ulike måtar.
Den internasjonale standarden ISCO-08, utarbeidd av den internasjonale arbeidsorganisasjonen ILO og tilpassa norske tilhøve av Statistisk Sentralbyrå, deler yrkeslivet inn i 10 hovudfelt:

:1. Leiarar
:2. Akademiske yrke
:3. Høgskuleyrke
:4. Kontoryrke
:5. Sal- og serviceyrke
:6. Bønder, fiskarar mv.
:7. Handverkarar
:8. Prosess- og maskinoperatørar, transportarbeidarar mv.
:9. Reinhaldarar, hjelpearbeidarar mv.
:0. Militære yrke og uoppgitt

## Kjelder

## Bakgrunnsstoff

* Nasjonalt senter for realfagsrekruttering: Velg riktig yrke
Fritid

**Fritid** er tidsrom der ein har fri frå arbeid, utdanning eller andre pålagde oppgåver, og kan gjera det ein sjølv vel. Ein kan knyta ulike gjeremål, opplevingar og stader til fritid gjennom omgrep som «fritidssyssel», «fritidsaktivitet» og «fritidsbustad». Ein kan også skilja fritid frå anna tid gjennom å bruka fritidsklede i staden for til dømes arbeidsantrekk. Ein kan skilja mellom stillesitjande fritidsaktivitetar som handarbeid, hobbysamling, lesing og mediabruk og meir aktiv fritid som friluftsliv og idrett. 

Mange organiserer seg i grupper og lag for å driva fritidssyslane sine. Ein kan også driva med frivillig arbeid i fritida.

## Sjå òg
*Ferie
*Hobby
*Idrett
*Leik
*Spel
## Kjelder

*
*fritid i * Den Danske Ordbog*
*Fri-tid i *Ordbog over det danske Sprog*
Hjalmar Storeide

**Hjalmar Olai Storeide** () var ein norsk prest og politikar frå Hjørundfjord. Han representerte Arbeidarpartiet på Stortinget frå 1954 til han døydde i 1961.

Storeide var fødd og oppvaksen på den veglause matrikkelgarden Skår i Hjørundfjord, der mor hans var i frå. Faren var snikkar og bygningsmann og reiste til USA då ekteskapet hans gjekk i oppløysing. Etter at mor til Storeide gifta seg oppatt sist i fyrste verdskrigen, flytta ho med familien til Ålesund.

Storeide gjekk skulevinteren 1918/19 Sunnmøre Ungdomsskule i Ulsteinvik og 1919/20 Volda Realskule. Etter han vart student i 1924 studerte han teologi og vart cand.theol. og tok praktikum i 1930. Han var ungdomsprest og reisesekretær i Sunnmøre ungdomssamlag 1932-35 og i Noregs Ungdomslag 1936-39. Desse tre siste åra var han også reisesekretær for Noregs Mållag.

Frå 1939 til -47 var Storeide sokneprest i Solund prestegjeld, deretter hadde han same stillinga i Finnås prestegjeld til han døydde. Fireårsperioden 1952–55 var han varaordførar i Moster herad.

Storeide vart vald til stortingsrepresentant frå Hordaland hausten 1953 som representant for Arbeidarpartiet, og vart attvald ved dei to neste stortingsvala. Han var i alle år på Stortinget medlem i Sjøfarts- og fiskerikomiteen. Berre sju veker etter han tok til på si tredje tingperiode døydde han. Vararepresentanten Steffen I. Toppe rykte då inn til fast stortingspost.

## Kjelder
*Stortingsbiografi
**Hjørundfjordboka 4*:329
Hans J. Aarstad

**Hans Jørgensson Aarstad** () var ein norsk landbruksskulelærar og politikar frå Sokndal i Rogaland. Han representerte partiet Venstre på Stortinget frå 1919 til 1933.

Aarstad var son til ein gardbrukar og var 1896-98 elev ved Tveit landbruksskule i Nedstrand i Ryfylke. Dei neste to åra studerte han ved Noregs landbrukshøgskule på Ås i Akershus. Han var så andrelærer ved Tveit landbruksskule 1900–04 og 1907–28, i mellomtida 1904-07 hadde han same stilling ved Stend jordbruksskule i Fana. Frå 1933 til 1943 var Aarstad styrar ved Tveit landbruksskule.

Aarstad var ordførar i Nedstrand 1919&ndash;1927, 1937&ndash;1940 og i 1945. Han var varamann til Stortinget i perioden 1916-18 og møtte tre veker i juli 1916. Frå 1919 til 1933 var han i samfulle fem valperiodar tingmann for Venstre, fyrste perioden vald frå einmannskrinsen Ryfylke og sidan frå Rogaland fylke. Aarstad var fram til 1928 med i Finanskomiteen; som medlem 1919-21, formann 1922-24, nestformann 1925-27 og formann 1928, til han 15. februar 1928 vart landbruksminister i Johan Ludwig Mowinckels andre regjering. Etter at Mowinckel-regjeringa gjekk av i mai 1931 tok Aarstad plass i Justiskomiteen. Han var elles odelstingspresident 1925–28.

## Kjelder
*
Buraydah

**Buraydah** (arabisk بريدة, *Burayda*) er hovudstaden i Al-Qassim-regionen nord i det sentrale Saudi-Arabia i hjartet av Den arabiske halvøya. Buraydah ligg like langt frå Raudehavet i vest og Persiabukta i aust. Han har eit folketal på 614&nbsp;093 (2010).

Buraydah er regionshovudstaden i Al-Qassim-regionen og ligg i utkanten av Wadi Al-Rummah. Buraydah har eit typisk ørkenklima, med varma somrar, kalde vintrar og låg fukt.

I Buraydah er jordbruk framleis ei viktig næring. Tradisjonelle varer frå oasen er dadlar, sitronar, appelsinar og anna frukt. I moderne tid byrja ein med dyrking av kveite, og dette vart ein så stor suksess at Buraydah er ein av dei største kornprodusentane i landet.

## Klima




## Folketal
Byen har hatt særs stor folkevekst. Innafor bygrensene budde det i 2010 614&nbsp;093 innbyggjarar.

## Kjelder

**Denne artikkelen bygger på «[[:en:Buraydah|Buraydah]]» frå ,  den 21. mai 2016.* 
*** oppgav desse kjeldene:*
* Mackey, Sandra. *The Saudis: Inside the Desert Kingdom*. Updated Edition. Norton Paperback. W.W. Norton and Company, New York. 2002 (first edition: 1987). ISBN 0-393-32417-6 pbk.
Ar Rass

**Rass** (òg skrive **Ar Rass**, **Al Rass** eller **Al-Ras**; arabisk الرس) er ein saudiarabisk by i Al Qassim-provinsen. Han ligg sørvest for Buraydah, hovudstaden i provinsen og nord for Riyadh, hovudstaden i landet.

Han er den tredje største byen i Al Qassim-provinsen etter folketal og har kring 133&nbsp;000 innbyggjarar (2010). Han har eit areal på kring 60&nbsp;km². Rass tyder «ein gammal brunn» på arabisk, og vart nemnd i eit dikt av Hassan Bin Thabit, diktaren som var ein følgjesvein (sahaba) til Muhammed.

Byen har 19 offisielle under-guvernement, og er omgjeve av kring 200 landsbyar, og ein beduinsk busetnad, hovudsakleg på sør- og vestsida.

## Stad
Rass ligg i Al Qassim-provinsen, sentralt i Saudi-Arabia. Han ligg nesten 400&nbsp;km nord for Riyadh, 50&nbsp;km vest for Unaizah, og kring 80&nbsp;km sørvest for Buraydah, regionshovustaden. Byen ligg sør for Al Khabra, vest for Badaya'a, aust for Qasr Bin Okayel, og nord for Dakhnah.

## Geografi

Rass har eit typisk terreng for Nejd, med sanddyner kring byen, utanom i vest og i sør, der det ligg beduinske busetnader. Wadi Al Rumma (Rummadalen) kryssar byen frå sørsida til nordaustsida. Det er fleire mellomhøge platå, og låge fjell kring byen, hovudsakleg i sør. Desse vert av lokale kalla Jebel Algoshie.

### Klima

Rass har eit typisk ørkenklima, med kjølige vintrar og svært varme og tørre somrar. Middeltemperaturen om vinteren ligg mellom 8 og 21&nbsp;°C. Juni til september er dei varmaste månadane og kan stundom nå opp mot 50ºC på det aller varmaste. 

## Idrett
Fotballaget i byen, Al Hazm, spelar på det øvste nivået i landet.

## Kjelder


**Denne artikkelen bygger på «[[:en:Ar Rass|Ar Rass]]» frå ,  den 21. mai 2016.*
Unaizah

**Unaizah** (arabisk عنيزة *ʿUnaizah*) eller offisielt **Unaizah guvernement** (òg skrive Onaizah, Onizah eller Unayzah; arabisk محافظة عنيزة *Muḥāfiẓat ʿUnaizah*) er ein by i Saudi-Arabia i Al Qassim-provinsen. Han ligg sør for provinshovudstaden Buraydah og nord for Riyadh, hovudstaden i landet. Han er den nest største byen i Al-Qassim-provinsen med eit folketal på  163&nbsp;729 (2010).

Historisk har Unaizah vore ein viktig stoppestad for muslimske pilegrimar frå Mesopotamia (no Irak) og Persia (no Iran) på veg til Mekka. Mange forskarar og historikarar trur at Unaizah var busett hundrevis av år før islam spreidde seg. 

## Geografi
Unaizah ligg sør for Al-Qassim-provinsen i hjartet av den historiske regionen Najd. Han ligg kring 30 kilometer frå Buraydah (provinshovudstaden) og meir enn 300 km nord for Riyadh. Unaizah ligg nord og sentralt i Najd og sør for Wadi Al Rumma (Rummadalen), som er den lengste dalen på Den arabiske halvøya. Han er omgjeven av sanddyner i nord og vest, som vert kalla Al-Ghamis-sanden. Al-Ghadha-skogen ligg nord for byen. Like ved Unaizah ligg Al-Aushaziyah saltsjø (eller Sabkha), som offisielt vert rekna som ein del av byen. 

### Klima
Unaizah har eit typisk ørkenklima. Vintrane er kjølige og då kan det kome noko regn, medan somrane er steikande varme og særs tørre. 

## Jordbruk

Unaizah er eit jordbruksområde og produserer kveite og bygg. Her vert òg dyrka druer, grapefrukt, sitroner, purre, mandarinar, appelsinar, granateple og dadlar.

Purre (kurrat) er ein særs viktig del av den lokale kulturen i Unaizah, og utgjer ein stor del av jordbruket her. 

## Galleri


|Bin Uthaimeen Charity Foundation, med den unike bokforma
Fil: Bin Uthaimeen Mosque, Unaizah.jpg| Bin Uthaimeen-moskeen
Fil: Grand Mosque of Unayzah.jpg| Al Gadhi-moskeen
Fil: Unaizah View.jpg|Al Gadhi-moskeen og rådhuset
Fil: Unaizah Hotel.jpg|Onaizah Hotell
Fil: Aerial view of Al Ghadha.jpg|Flyfoto av Al Ghadha ørkenfestival i 2007
Fil: King Abdulaziz Road, Unaizah.jpg|King Abdulaziz-vegen


## Sjå òg
* Najd

## Kjelder

**Denne artikkelen bygger på «[[:en:Unaizah|Unaizah]]» frå ,  den 21. mai 2016.* 
*** oppgav desse kjeldene:*


## Bakgrunnsstoff
* Informasjon om byen
* Unaizah uoffisielle side (ParisNajd)
Abha

**Abha** (arabisk أبها, *Abhā*) er hovudstaden i provinsen Asir i Saudi-Arabia. Han ligg 2&nbsp;200&nbsp;meter over havet i dei frodige fjella sørvest i Saudi-Arabia, nær Asir nasjonalpark. På grunn av det milde klimaet i Abha er staden eit populært turistmål for saudiarabarane.

## Historie og arkitektur
Abha var hovudstaden for prinsen av Asir, Ibn Ayde, under Det osmanske riket fram til fyrste verdskrigen.
I 1918 kom prinsen av Asir, Yahya bin Hasun Al Ayde som var barnebarnet til Ibn Ayed, attende til familietrona som vart erobra i Abha med fullt sjølvstende. I 1920 slo Asir seg saman med Ibn Saud under samlinga av Saudi-Arabia.

Det finst fleire historiske stader i regionen, som fort og festningar. Festningar på toppen av åsar er eit kjenneteiknfor Abha. 
Sjølve byen er delt inn i fire kvarter der det største inneheld ein festning.
Shadda-slottet, som blei bygd i 1927, er no eit museum som huser lokalt handverk og bruksgjenstandar. Andre større bygningar i Abha er den store moskeen i byen, Al-Tahy-restauranten og Abha Palace Hotel.

## Samferdsle
Det går ein kystveg frå Jidda til Abha, som stod ferdig i i 1979.

Abha regionale lufthamn (arabisk: مطار أبهـــا, IATA: AHB[3], ICAO: OEAB) er den største flyplassen ved Abha. Det går internasjonale ruter til Jemen (Sana'a), Egypt (Kairo), Doha (Qatar) og Emiratane (Dubai, Sharjah), i tillegg til andre stader i Saudi-Arabia.

Abha lufthamn vart teinkna av nederlendarar og bygginga byrja i 1975 og dei første flygingane byrja i 1977.

## Geografi

Abha ligg sør i regionen Asir i ei høgd på 2270 meter over havet. Abha ligg vest i Hijazfjella, nær Jabal Sawda, som av somme vert hevda å vere det høgaste fjellet i Saudi-Arabia.

### Klima
Klimaet i Abha er kjølig og halvtørt (Köppen: BSk) og er påverka av høgda byen ligg i. Veret i byen er generelt mildt året gjennom, men vert kjøligare om vinteren. Abha har sjeldan temperaturar over 35&nbsp;°C. Byen får i snitt 278&nbsp;mm nedbør i året, og det meste kjem mellom februar og april, med ei mindre regntid i juli og august.

Den høgaste temperaturen som er målt er 40&nbsp;°C den 25. august 1983, medan den lågaste er -2&nbsp;°C on 29. desember 1983.

## Kjelder

**Denne artikkelen bygger på «[[:en:Abha|Abha]]» frå ,  den 21. mai 2016.* 
*** oppgav desse kjeldene:*

## Bakgrunnsstoff
Ajama

**Ajama**, òg kjend som **Suq-El-Ajama** eller **Rabu' el-A'jama ** (arabisk skrift  العجمة) er ein landsby i underguvernementet Bariq i provinsen Asir i Saudi-Arabia. Han ligg i ei høgd på 375 moh og har eit folketal på kring 1&nbsp;000 til 2&nbsp;000. Han var hovudstaden til humaydah-stamma.

## Sjå òg
* Bareq

## Kjelder

**Denne artikkelen bygger på «[[:en:Ajama|Ajama]]» frå ,  den 21. mai 2016.* 
*** oppgav desse kjeldene:*
Al-Namas

**Al-Namas** (arabisk النماص) er ein by i 'Asir-provinsen i Saudi-Arabia kring 130&nbsp;km nord for Abha.

## Klima
Al-Namas er noko våtare enn Abha, med kring 10-30 mm høgare månadsnedbør enn i februar til april, og kring 5-15 mm mindre nedbør i september og oktober.

## Kjelder

**Denne artikkelen bygger på «[[:en:Al-Namas|Al-Namas]]» frå ,  den 21. mai 2016.*  
 

## Bakgrunnsstoff
* http://alnamas.net/vb/
Fritidsbustad

**Fritidsbustad** eller **fritidshus** er ei nemning for privat bustad, hus eller husvære som berre vert nytta i samband med eigaren si eiga fritid og ferie, eller som vert leigd ut til slikt føremål. Fritidsbustader ligg gjerne på stader der det er lagt til rette for ymse fritidsaktivitetar på vinterstid, eller der naturen gjev høve til friluftsliv og andre fritidsaktivitetar året rundt, eller særleg om sommaren. I mange høve vert nemninga sommarhus nytta synonymt med fritidshus eller fritidsbustad.

## Fritidsbustader i Noreg
Eit frittliggjande fritidshus med berre eit husvære vert vanlegvis kalla ei hytte, jamvel om huset er stort og velutstyrt. Men  tradisjonelt har nemninga hytte berre vore nytta om små og enkelt utstyrte fritidshus. Ein fritidsbustad kan òg vere eit av fleire husvære i bustadblokker, i rekkjehus eller liknande, slik det har vorte vanleg på såkalla vintersportstader med skitrekk og preparerte utfor-, slalåm-, langrenns- og turløyper. Her kan det vere tettbygde område med fritidsbustader som i det vesentlege ikkje skil seg særleg mykje frå tettbygde bustadsområde i byer. Ofte er det fastsett i offentlege føresegner og kommunale arealplaner kva som skal reknast som fritidsbustader, fritidshus og hytter.

Vakre kulturlandskap og ikkje utbygde område med særleg høge landskapskvalitetar er dei mest ettertrakta områda for å byggje fritidsbustader, og dette er ofte landskap som bør takast vare på som dei er, eller byggjast ut med varsemd. Det er difor eit nasjonalt mål at område som vert utpeika til bygging av fritidshus skal verte plassert og utforma under omsyn til naturverdiane, slik at det vert lagt stor nok vekt på slike tilhøve som landskapet, miljøet, ressursbruken og estetikken. I kommuneplanane kan det i medhald av plan- og bygningsloven kapittel 11 vere utpeika område for fritidshus eller hytter med føresegner om til dømes storleiken på husa, kor mange hus det skal vere, og jamvel andre plankrav og detaljar, og det ligg elles til kommunen ifylgje kapittel 12 den same lova å vedta reguleringsplanar for fritidshus- eller hytteområde eller vrake framlegg om slike reguleringsplanar. Ifylgje denne lova ligg det òg til kommunen å godkjenne eller avslå søknader om nybygging, ombygging og utvidingar av fritidshus og hytter. Korleis fritidseigedomar kan nyttast, er dessutan regulert i ein viss mon i friluftsloven frå 28. juni 1957 og naturmangfoldloven frå 19. juni 2009.
Multimediarammeverk

**Multimediarammeverk** er systemprogramvare som fungerer som infrastruktur for miksing og avspeling av multimedia (lyd (musikk, telefon, varsellydar, etc.), video.
Xine

**Xine** er programvare for avspeling av multimedia (lyd og video). Xine er tufta på lydhandsamingsblioteket xine-lib, og har funksjonalitet for å handsama mange lyd- og videoformat.

## Kjelder
Bilad al-Musa

**Bilad al-Musa** (arabisk  بلاد آل موسى) er ein landsby i underguvernementet Bariq i provinsen Asir i Saudi-Arabia. Han ligg i ei høgd på 435 meter over havet og hadde kring 5&nbsp;000 innbyggjarar i 1970. Han ligg kring 3 km frå hovudvegen. 

## Kjelder

**Denne artikkelen bygger på «[[:en:Bilad al-Musa|Bilad al-Musa]]» frå ,  den 22. mai 2016.* 
*** oppgav desse kjeldene:*
Bisha

**Bisha** (arabisk بيشة, *Bīšah*), òg kalla **Qal`at Bishah** (arabisk قلعة بيشة, *Qalʿat Bīšah*), er ein by sørvest i provinsen 'Asir i Saudi-Arabia. Det ligg nærare 240 landsbyar og 58 større busetjingar spredd ut på kvar side av Bishadalen (den lengaste dalen på Den arabiske halvøya). Byen ligg sør på Den arabiske halvøya, kring 610 meter over havet.

Bisha-området er eit viktig jordbruksområde på grunn av eit rikt jordsmonn, mykje vatn og palmeplantasjar. Det er kring tre millionar palmetre planta her, av mange forskjellige slag, og frukta frå desse vert selde til byar i nærleiken.

## Kjelder

**Denne artikkelen bygger på «[[:en:Bisha|Bisha]]» frå ,  den 22. mai 2016.* 
*** oppgav desse kjeldene:*
Gdraymah

**Gdraymah** (òg kalla Gdrayma eller Jidhreimah, arabisk قضريمة) er ein by i underguvernementet Bariq i provinsen Asir i Saudi-Arabia. Han ligg i ei høgd på 460 moh og har eit folketal på kring 5&nbsp;000 (2010).

## Klima
Gdraymah har eit tørt, tropisk klima med ein årsmiddeltemperatur på 30&nbsp;°C. 

## Landsbyar i Gdraymah
Fleire landsbyar utgjer byen Gdraymah:
* al-Makhada. Den største byen til Gdraymah-stamma i Bariq.
* Arkoub.
* Shab Shaqab. 
* Ghoraba
* al Menzl
* Mafraq.
* Shab Saguia .
* al Radm.
* al Kharba.
* al Isa.
* al Rabkh.
* el Waseel
* al Raha
* al Uyana.
* al Afos.
* Arranah .
* Shab Siyal.
* al Sai
* kancheela
* Tr'yba.

## Kjelder

**Denne artikkelen bygger på «[[:en:Gdraymah|Gdraymah]]» frå ,  den 22. mai 2016.* 
*** oppgav desse kjeldene:*
Habala

**Habala** (arabisk حبلة) er ein liten fjellandsby i 'Asir-regionen i Saudi-Arabia. Han var opphavleg busett av eit stammesamfunn som vart kalla «blomstermennene», fordi dei ofte hadde kransar av tørka urter og blomar i håret. Tidlegare var tilkomsten til landsbyen berre via ein taustige, og namnet *Habala* kjem faktisk frå det arabiske ordet for *[[tau]]*.

I 1990-åra vart det bygd ei kabelvogn til den tradisjonelle landsbyen, for å fremje turisme i regionen. Som følgje av dette måtte dei lokale «blomstermennene» flytte frå heimane sine og inn i ein moderne landsby som vart bygd for dei i dalen nedanfor. Då dei nekta å flytte, vart dei evakuerte med tvang av den saudiarabiske nasjonalgarden. I dag får somme av dei opphavlege innbyggjarane lov å dra attende til landsbyen, men berre for å framføre ein tradisjonell dans for turistar om sommaren. 

## Kjelder


**Denne artikkelen bygger på «[[:en:Habala|Habala]]» frå ,  den 22. mai 2016.* 
*** oppgav desse kjeldene:*
*John R. Bradley. *Saudi-Arabia Exposed: Inside a Kingdom in Crisis*, Palgrave Macmillan, 2005, pp.&nbsp;60–61. ISBN 1-4039-6433-5
Kahla

**Kahla** er ein landsby heilt sør i Saudi-Arabia, nær grensa til Jemen, i regionen Asir. Landsbyen har kring 2000 innbyggjarar. 

Klimaet er moderat om sommaren og kjølig om vinteren. Det finst grassletter og furuskogar i området. 

## Kjelder

**Denne artikkelen bygger på «[[:en:Kahla|Kahla]]» frå ,  den 22. mai 2016.* 
*** oppgav desse kjeldene:*
Khamis Mushayt

**Khamis Mushait** eller **Khamis Mushayt** (arabisk خميس مشيط, *Ḫamīs Mušayṭ*) er ein by sørvest i Saudi-Arabia, aust for Abha, som er det administrative senteret i Asir-provinsen. Han ligg 1300&nbsp;km frå Dhahran og 884&nbsp;km frå hovudstaden Riyadh. Byen er senter for Shahran-stamma.

## Historie
Fram til 1970-åra var Khamis Mushait ein mindre by som tente den kringliggande jordbruksregionen. Sidan den gongen har folketalet auka dramatisk til over ein halv millionar i 2011. 

King Khalid flybase (KMX) ligg ved byen. Under Golfkrigen i 1991, nytta US Airforce basen, og sendte bombefly mot Bagdad.


Fil:ALhayat Hospital.jpg|Al-Hayat Hospital
Fil:Khamis Mushayt Heritage area Statue of coffee.jpg|Kaffestatuen i Khamis Mushait
Fil:Mosque in Khamis Mushayt.jpg|Kong Fahad-moskeen


## Kjelder

**Denne artikkelen bygger på «[[:en:Khamis Mushayt|Khamis Mushayt]]» frå ,  den 22. mai 2016.* 
*** oppgav desse kjeldene:*
Khawsh

**Khawsh** (arabisk  الخوش, *al-Khawsh*) er eit nabolag i Bareq i Saudi-Arabia. Han ligg i ei høgd på 350 meter over havet og har eit folketal på 4&nbsp;500. Han er eit av dei største nabolaga i Bareq og ligg like ved hovudvegen.

## Kjelder

**Denne artikkelen bygger på «[[:en:Khawsh|Khawsh]]» frå ,  den 22. mai 2016.* 
*** oppgav desse kjeldene:*
Ma`riyah

**Ma`riyah** eller **Ma`riya** (arabisk العيرية أو إمعيرية) er eit nabolag i underguvernementet Bariq i provinsen Asir i Saudi-Arabia. Han ligg i ei høgd på 379 moh and har kring 500 til 2&nbsp;000 innbyggjarar.

## Kjelder

**Denne artikkelen bygger på «[[:en:Ma`riyah|Ma`riyah]]» frå ,  den 22. mai 2016.* 
*** oppgav desse kjeldene:*
Qarn

**Al Qarn**, òg kalla **Qarn Mikhled** (arabisk skrift  قرن مخلد), er ein landsby i underguvernementet Bariq i provinsen Asir i Saudi-Arabia. Han ligg i ei høgd på 370 moh og har mellom 500 til 2&nbsp;000 innbyggjarar.

## Kjelder

**Denne artikkelen bygger på «[[:en:Al Qarn|Al Qarn]]» frå ,  den 22. mai 2016.* 
*** oppgav desse kjeldene:*
Al Qarn

**Al Qarn** er ein landsby sørvest i Jemen. Han ligg i Abyan guvernement.  

## Bakgrunnsstoff
*Byar og landsbyar i Abyan guvernement
Rass

**Rass** (òg skrive **Ar Rass**, **Al Rass**; arabisk الرص) er eit nabolag i underguvernementet Bariq i provinsen Asir i Saudi-Arabia. Det ligg i ei høgd på 365 moh og har eit folketal på 2&nbsp;000 i 2010.

## Kjelder

**Denne artikkelen bygger på «[[:en:Rass|Rass]]» frå ,  den 22. mai 2016.* 
*** oppgav desse kjeldene:*
Sāban

**Saban** (arabisk صعبان) er ein landsby i underguvernementet Bariq i provinsen Asir i Saudi-Arabia. Landsbyen har eit folketal på 2&nbsp;000.

Han ligg i ei høgd på 470 meter over havet, 4 km frå hovudvegen.

## Kjelder

**Denne artikkelen bygger på «[[:en:Sāban|Sāban]]» frå ,  den 22. mai 2016.* 
*** oppgav desse kjeldene:*
Shahar i Saudi Arabia

**Shahar** (òg *Shah'ar*, arabisk شهار) er ein landsby i underguvernementet Bariq i provinsen Asir i Saudi-Arabia. Han ligg i ei høgd på 420 moh og har mellom 1&nbsp;000 og 2&nbsp;000 innbyggjarar..

## Kjelder

**Denne artikkelen bygger på «[[:en:Sahar, Saudi Arabia|Sahar, Saudi Arabia]]» frå ,  den 22. mai 2016.* 
*** oppgav desse kjeldene:*
Nord-Farra

**Nord-Farra** eller **Alfaraah Al Shamaliayah** (arabisk الفرعة الشمالية) er ein liten by sørvest i Saudi-Arabia. Vest for byen ligg Nahyadalen. I søraust ligg Det kvite hornet, eit fjell som er eit landemerke mellom Nord- og Sør-Farra. I aust ligg byen Bisha.

## Kjelder

**Denne artikkelen bygger på «[[:en:Northern Farra|Northern Farra]]» frå ,  den 22. mai 2016.* 
*** oppgav desse kjeldene:*
Sahil i Saudi Arabia

**Sahil** (òg skrive *Sahel*, arabisk  ساحل) er hovudstaden og den mest folkerike byen i guvernementet Bareq. Han ligg i ei høgd på 389 moh og har eit folketal på 5&nbsp;000 . Han er heimstaden til Isba'i-stamma. 

## Klima
Sahil har eit tørt, tropisk klima med ein normal dagtemperatur på kring 30&nbsp;°C.

## Kjelder

**Denne artikkelen bygger på «[[:en:Sahil, Saudi Arabia|Sahil, Saudi Arabia]]» frå ,  den 22. mai 2016.* 
*** oppgav desse kjeldene:*
Tanomah

**Tanomah** (arabisk تنومة) er ein by sørvest i Saudi-Arabia med kring 40&nbsp;000 innbyggharar. Han ligg kring 120 km nord for Abha. Staden er ein populær feriestad i Saudi-Arabia med fleire fossefall i fjellsidene. Klimaet er mildare enn i låglandet i landet, og her finst mellom anna naturleg skog. 

## Kjelder

**Denne artikkelen bygger på «[[:en:Tanomah|Tanomah]]» frå ,  den 22. mai 2016.* 
*** oppgav desse kjeldene:*
André Krogsæter

**André Krogsæter** () er ein norsk tidlegare fotballspelar frå Oslo som i tida 1981-86 vann to NM-gull og ein seriemeisterskap med Lillestrøm Sportsklubb. Midtspissen spelte fire landskampar i 1984-85.

Krogsæter spelte på fjerdedivisjonslaget Årvoll IF fram til 1979. Framfor 1980-sesongen vart han overført til Lillestrøm SK. Han skåra det eine målet då laget vann cupfinalen 1981 med 3-1 over Moss FK og alle fire måla då Lillestrøm sigra med 4-1 over Vålerenga i cupfinalen 1985. I sin sjuande og siste sesong med Lillestrøm vart han i 1986 seriemeister. Den høge midtspissen spelte i alt 128 seriekampar på Lillestrøm SK og skåra 45 seriemål. Frå 1987 var han å finne i rekkene til Oslo-laget Frigg i tredje divisjon.

Krogsæter var med i den norske OL-troppen i 1984 og deltok i alle tre kampane Noreg spelte i Los Angeles. I april 1985 spelte han sin fjerde og sist landskamp, mot Aust-Tyskland i Frankfurt an der Oder. Han kom aldri på skåringslista med landslagslagsdrakta på.

### Merittar
*Cupmeister: 1981 og 1985 med Lillestrøm
*Seriemeister: 1986 med Lillestrøm
*Tapande cupfinalist: 1986 med Lillestrøm

## Kjelder
*Heimeside til Kanari-Fansen
*eu-football
Bergen gamle stasjon

**Bergen gamle stasjon** var endestasjonen for jarnbanen Vossabanen i Bergen og den fyrste jarnbanestasjonen i byen. Stasjonen var bygd i 1882 etter teikningar av arkitekt Balthazar Lange, og vart teke ut or bruk i 1913, då Bergen stasjon vart opna. Bygningane vart rive i samband med at galleribygningen til den tidlegare Stenersens samling vart reist på den same tomta, den noverande bygningen KODE 2 (Stenersen) til kunstmuseet KODE. 

Stasjonen låg såleis på nordvestsida av Lille Lungegårdsvann, i Christies gate. Ein liten rest av den gamle stasjonen er teke vare på, og er å sjå som eit slags tilbygg til KODE 2 attmed krysset mellom  Christies gate og Lars Hilles gate. Frå stasjonen gjekk Vossabanen over Florida og Solheimsviken, mellom anna gjennom  ein tunnel som framleis er å sjå i Nygårdsparken, i nærleiken av Geofysisk Institutt.

## Sjå òg
*Bergen stasjon

## Bakgrunnsstoff
*Bergen Gamle Jernbanestation på nettstaden Fotomuseum Bergen]
*Bergen (gamle) i Norges Jernbaneklubbs stasjonsdatabase.
Paul Thyness

**Paul Thyness** () var ein norsk politikar, fødd og død i Oslo. Han var stortingsrepresentant 1965-81 frå Oslo og for partiet Høgre.

Thyness var son til ein farmasøyt. Etter artium ved Frogner skole i Oslo i 1948 studerte han statsvitskap og historie ved Universitetet i Oslo, og vart cand.philol. i 1955. I studietida var han formann i Den Konservative Studenterforening, samt aktiv bidragsytar til tidsskriftet Minerva og avisa i Morgenbladet.

I 1956 fekk Thyness stilling som utgreiingsleiar i partiet Høgre, seinare også som sekretær i stortingsgruppa. Då John Lyng danna regjering i 1963 var Thyness statssekretær på statsministerkontoret. Frå 1965 til 1981 var Thyness var vald inn på Stortinget frå Oslo. På Tinget var han medlem i Forsvarskomiteen 1965–73, Utanriks- og konstitusjonskomiteen 1973–77 og Finanskomiteen 1977–81.

Etter han forlet Stortinget arbeidde Thyness i FNs utviklingsprogram (UNDP) i New York til 1988, der var han president i hjelpeorganisasjonane CARE Norge og CARE International. Han var  1992-98 formann i representantskapen til Noregs Bank.

Thyness var styreformann i Norges Utenrikspolitiske Instititt (NUPI) i periodane 1972–78 og 1988–92, samt president i Nordmanns-Forbundet 1975–80.

## Kjelder

**Denne artikkelen bygger på «[[:nb:Paul Thyness|Paul Thyness]]» frå ,  den 22. mai 2016.*  
 
## Bakgrunnsstoff
* 
*
Ýpsonas

**Ýpsonas** (gresk Ύψωνας, tyrkisk *İpsona*) er ein by på Kypros og ein kommune i distriktet Lemesós i Republikken Kypros. Kommunen vart oppretta i 2011. Delar av kommunen ligg innanfor det britiske baseområdet Akrotíri.

Ved folketeljinga i 2021 hadde kommunen 13&nbsp;966 innbyggjarar, mot 11&nbsp;117 innbyggjarar i 2011. Ýpsonas inngår i storbyområdet til Lemesós.

## Referansar
Jost

**Jost** er eit open kjeldekode programmeringsgrensesnitt for virtuelle instrument for Linux. Jost fungerer som eit LADSPA eller DSSI pluggin, og aksepterer pluggin skrevne for LADSPA, VST og DSSI. Fleire plugin kan plasserast i ei kjede, og har portar for ALSA og JACK.  

## Referansar
Svend L. Skårdal

**Svend Larsson Skårdal** () var ein norsk gardbrukar, slaktar og politikar frå Ålen i Sør-Trøndelag. Han representerte Arbeidarpartiet på Stortinget i fire treårs-periodar.

Skårdal var gardbrukar i Ålen og i tillegg bygdeslaktar. Han var medlem i Ålen heradsstyre frå 1893, ordførar i åra 1908-1916. Ved stortingsvalet hausten 1915 vart han vald til stortingsrepresentant frå einmannskrinsen Gauldalen. På Tinget var han i perioden 1916-18 medlem i Skog- og vassdragskomiteen. I 1918 lukkast han ikkje å verte attvald. Derimot kom han inn att på Stortinget då einmansskrinsane i 1921 var erstatta med fylkesvise landkrinsar. Så frå 1922 til 1930 hadde han fast plass på Stortinget. I alle desse åra var han med i Landbrukskomiteen; sekretær 1922-27 og nestformann 1928-30.

Skårdal var i mange år styremedlem i Norsk Arbeidsmandsforbund.

## Kjelder
*Stortingsbiografi
OpenAL

**OpenAL** er eit er multiplatform lydhandsamingsbliotek for avspeling av multikanal tredimensjonal lyd, som EAE og A3D, og er i stort mon retta mot dataspel. Programmeringsgrensesnittet til OpenAL er modellert etter OpenGL. OpenAL var opphavleg open kjeldekode, men frå og med versjon 1.1 er det proprietært.  

## Referansar

 

**OpenAL** er eit multiplatform open kjeldekode lydhandsamingsbliotek for opptak og avspeling av digital audio.
Dagboge

**Dagboge** er den delen av dagsirkelen til stjernene som ligg over horisonten. 

I astrologi er ein dagboge tida det tar, uttrykt i rektascensjon, ein planet, punkt eller grad å flytte seg frå punktet det stig over horisonten til punktet det går ned i horisonten. Dette finn stad for mange himmellekamar, som månen og sola. 

## Kjelder

*
Dagleg rørsle

Ei **dagleg rørsle** er den tilsynelatande rørsla til himmelekamane over himmelen frå aust mot vest. Dette kjem av jordrotasjonen som går i motsett retning. 

Ein **dagsirkel** eller **døgnsirkel** er den sirkelen, parallell med himmelekvatoren, som ein himmellekam skildrar under den tilsynelatande daglege omdreiinga til himmelkvelvinga. Den delen av sirkelen som ligg over horisonten vert kalla dagbogen til stjernene, medan den som ligg under vert kalla nattboge. 

Tida det for ein fullstendig rotasjon er 23 timar, 56 minutt og 4,09 sekund (eitt soldøgn). Dei første eksperimentelle demonstrasjonane av denne rørsla vart gjort av Léon Foucault.

## Kjelder

*
*
Terminator

**Terminator** er grensa mellom den opplyste (dagsida) og mørke delen (nattsida) av ein himmellekam, som lettast er å sjå på månen.

Ved å studere terminatoren kan ein få informasjon om himmelkroppen, til dømes tyder ein uklår terminator på at det finst ein atmosfære.

## Kjelder

**Denne artikkelen bygger på «[[:no:Terminator|Terminator]]» frå ,  den 23. mai 2016.* 
*** oppgav desse kjeldene:*
Darwin på månen

**Darwin** er eit månekrater av typen som er kategoeisert som ei slette med vegg. Det ligg søraust på månen, og er nær nok kanten til at det verkar å vere forkorta når ein ser det frå jorda. Ved sørkanten av krateret ligg Lamarck. I nordaust ligg det mørke krateret Crüger.

Ytterkanten av denne formasjonen er blitt kraftig nedsliten av dei nærliggande nedslaga. Den sørlege og nordlege delen av kanten er særleg øydelagde. Austkanten er nedsliten, men intakt, og fleire småkrater ligg langs sørvestkanten. Satellittkrateret Darwin B er ein forholdsvis stor formasjon med diameter på 56 kilometer, og ligg langs den ytre vestkanten.

Delar av den indre botnen av Darwin har blitt endra med tida. Den sørlege botnen er berre grovt sett jamn, med irregulære flater og fleire mindre småkrater. Det ligg nokre sanddyneliknande åsar nordaust på botnen, som er overflatemateriale frå Orientale-havet som råka austkanten. I vest står det ein stor, låg og noko ujamn dom, eit av få trekk ein ikkje finn i eit hav. Det finst òg restane av eit lite krater i sørenden av botnen.

Eit system av riller har skore seg over nordenden av botnen, og kryssar austkanten og held fram søraustover. Desse rillene har namnet Rimae Darwin, og dei strekkjer seg i ein avstand på kring 280 kilometer. Aust for Darwin kryssar dette rillesystemet Rima Sirsalis, ei brei rille som følgjer ei linje nordaustover.

## Satellittkrater
Til vanleg er desse identifisert på månekart med ein bokstav ved sidan av kratermidtpunktet som er nærast Darwin.

## Kjelder


**Denne artikkelen bygger på «[[:en:Darwin (lunar crater)|Darwin (lunar crater)]]» frå ,  den 23. mai 2016.* 
*** oppgav desse kjeldene:*
* 
* 
* 
* 
* 
* 
* 
* 
* 
* 
* 
* 


## Bakgrunnsstoff
* LPOD &mdash; Happy Birthday, Darwin!  (Darwin crater and vicinity viewed frå jorda)
David Gill

Sir **David Gill** () var ein skotsk astronom og direktør for observatoriet på Kapp Gode Håp frå 1879 til 1907. Han var ein pioner i fotografisk himmelkartlegging og er òg kjend for målingar av stjerneparallakser og for å finne solparallaksen ut frå observasjonar av småplanetar. Han leia òg omfangsrike geodetiske arbeid i Sør-Afrika.

## Æresprisar
* Vald til Fellow of the Royal Society, 7. juni 1883
* Slått til riddar, 24. mai 1900
* President, Royal Astronomical Society, 1909–1911
* Medlem av Det kongelege svenske vitskapsakademiet, 1910

### Prisar
*Valz-prisen (1879)
*Brucemedaljen (1900)
*Royal Astronomical Society sin gullmedalje (1882 and 1908)
*James Craig Watson-medaljen (1899)

### Oppkallingar
*Gill på månen (krater)
*Gill på mars (krater)

## Kjelder

*

## Bakgrunnsstoff
Deferent

**Deferent** (av latinsk for å «føre ned» eller «bringe») er eit omgrep nytta i det ptolemaiske systemet, der sentrum i den vesle sirkelen (episykel) der planetane flyttar seg i glir langs ein større sirkel (deferenten), som har sentrum i jorda. 

## Sjå òg
* episykel

## Kjelder

*
Deklinasjonssirkel

**Deklinasjonssirkel**, **timesirkel** eller **astronomisk meridian** er ein storsirkel som går gjennom polane på himmelkula, gjennom senit og nadir til ein spesifikk stad. Han går derfor òg gjennom nord- og sørpunkta til horisonten, og er vinkelrett på himmelekvator og himmelhorisonten. 

Ein **deklinasjonsparallell** er ein sirkel på himmelkula som er parallell med himmelekvator. 

## Kjelder

*
*

## Sjå òg
* Meridian
* Lengdegrad
Delaunay på månen

**Delaunay** er eit månekrater. Kratera La Caille i sørvest og Faye i nordaust, grensa til ytterkanten av Delaunay. Lenger nordvest ligg det markante Arzachel.

Det er kalla opp etter den franske astronom Charles Eugène Delaunay (1816–1872), som i verket sitt *Théorie du Mouvement de la Lune* (1860, 1867) gav ei inngåande matematisk handsaming av rørsla til månen.

Dette er ein irregulær kraterformasjon med ein indre rygg som går frå nordaustsida og nesten deler krateret i to. Dette gjev krateret ei hjarteform. Ryggen vert stadig tynnare mot sørvestkanten, før det endar i eit spisst punkt, slik at han ser ut som ei klo. Den ytre kanten av krateret er like ujamn, og den ujamne indre veggen har varierande breidde. Den sørlege kanten er særleg øydelagd av andre nedslag, mellom anna La Caille E, som går inn i det indre.

## Satellittkrater
Til vanleg er desse identifisert på månekart med ein bokstav ved sidan av kratermidtpunktet som er nærast Delaunay.

## Kjelder


**Denne artikkelen bygger på «[[:en:Delaunay på månen|Delaunay på månen]]» frå ,  den 23. mai 2016.* 
*** oppgav desse kjeldene:*
* 
* 
* 
* 
* 
* 
* 
* 
* 
* 
* 
*
Differensialobservasjon

**Differensialobservasjonar** eller **relative posisjonsobservasjonar** er ein meteode i astronomi for å finne posisjonen til ei stjerne ved å observere stillinga hennar relativt til andre stjerner, visst posisjonen tidlegare er blitt nøyaktig fastlagt ved absolutte observasjonar. Det motsette er absolutte observasjonar. 

## Kjelder

*
Dionysisk æra

**Dionysisk æra** eller **kristen æra** er tidsrekning med utgangspunkt i «Kristi fødsel». Han vart innført i år 532 e.Kr. av den romerske abbeden Dionysius Exiguus (død ca. 550).

## Kjelder

*
Donald Howard Menzel

**Donald Howard Menzel** () var ein amerikansk astronom og ein av dei første teoretiske astronomane og astrofysikarane i USA. Han oppdaga dei fysiske eigenskapane til kromosfæren kring sola, kjemien til stjerner, atmosfæren til Mars og eigenskapane til stjernetåker.

Han var professor ved Harvard University frå 1938 til 1966 og direktør ved observatoriet der frå 1954 til 1966. Han har gjeve ut fleire avhandlingar innan astrofysikk og teoretisk fysikk, og fleire bøker, mellom anna *Our Sun* (2. utg. 1959), *The World of Flying Saucers* (1963) og *Field Guide to the Stars and Planets* (1964).

## Kjelder

*
Depresjon i astronomi

**Depresjon** i astronomi eller **negativ høgd** syner til djupna til ein himmellekam under horisonten, målt langs ein vertikalsirkel. Depresjonen til horisonten er det same som kimmingdalingen.

## Kjelder

*
De revolutionibus orbium coelestium

***De revolutionibus orbium coelestium*** var eit skrift av Nikolaus Kopernikus frå 1543, der han offentleggjorde det heliosentriske verdssystemet sitt. Boka vart forboden av paven, men var då alt godt utbreidd. 

Den første utgåva vart trykt i Nürnberg i Det tysk-romerske riket i 1543. Boka inneheldt ein alternativ modell av universet og skilde seg frå det geosentriske verdsbiletet som hadde vore vidt akseptert sidan Klaudios Ptolemaios la det fram i antikken. 

## Kjelder

*

## Bakgrunnsstoff

*''De revolutionibus orbium coelestium'' frå Harvard University.
*''On the Revolutions'' , frå WebExhibits. Engelsk omsetjing av ein del av Bok I
Drabant

**Drabant** er eit omgrep som i mellomalderen var namn på livvaktene til kongar og herrar, og seinare var det namn på kjernen av hustroppane. Eit drabantkorps vart etter kvart ein del av hæren. I Danmark vart drabantkorpsa nytta frå 1571 til 1763. 

*Drabant* er blitt nytta om biplanetar eller månar, eller på romfartøy eller liknande som vert skoten opp frå jorda slik at dei kjem i krinslaup rundt jorda. I dei to sistnemnde er drabant no vanlegvis erstatta av satellitt. I tillegg kan det nyttast om drabantby eller drabantstat, som er mindre nasjonar som er heilt eller delvis avhengige av ei stormakt. 

## Kjelder

*
Dragelinje

Ei **dragelinje** er knutelinja til månebanen, det vil sei skjeringslinja mellom månebanen og planet til ekliptikken.

## Kjelder

*
Drakemånad

Ein **drakemåned** eller **drakonisk månad** er det same som ein knutemåned. Det er tidsrommet mellom kvar gong månen er i same knute. 

## Kjelder

*
Dubhe

**Alfa Ursae Majoris** (**Alfa&nbsp;UMa**, **α&nbsp;Ursae Majoris**, **α&nbsp;UMa**) er den nest mest lyssterke stjerna i stjernebiletet Storebjørn (trass i Bayer-nemninga «alfa»). Han har det tradisjonelle namnet **Dubhe**, og eit sjeldnare namn *Ak.*

Stjerna dannar ein del av Karlsvogna og er den nordlegaste av «peikestjernene» som peiker mot Polaris, nordstjerna. Dubhe ligg kring 123&nbsp;lysår unna og er ei kjempestjerne som har utvikla seg bort frå hovudserien etter å ha brukt om hydrogenet i kjernen. Ho er ei spektroskopisk binærstjerne med ei hovudseriestjerne *α UMa B* som har stjerneklassifiseringa K0V. Følgjestjerna har eit krinslaup som ligg kring 23 astronomiske einingar (AU) og gjer eit krinslaup i løpet av 44,4 år. Meir enn 8&nbsp;000&nbsp;AU frå desse to, ligg eit anna binært system med ei klasse F-stjerne, slik at denne stjerna er eit stjernesystem på fire stjerner.

Sjølv om han høyrer til stjernebiletet Storebjørn, er han ikkje ein del av Storebjørn-gruppa av stjerner som flyttar seg i same rørsle gjennom rommet.

## Kjelder

**Denne artikkelen bygger på «[[:en:Dubhe|Dubhe]]» frå ,  den 23. mai 2016.*
Alan Ball

**James Alan Ball** () var ein engelsk fotballspelar, fødd i Farnworth i Lancashire, som vart verdsmeister med England under fotball-VM 1966.

## Karriere
### Klubbspel
Midtbanespelaren Ball spelte for Blackpool FC frå 1962 til -66. Straks etter fotball-VM 1966 vart han overført til Everton FC og vart seriemeister med klubben i 1970. I desember 1971 vart han overført til London-laget Arsenal for rekordhøge 220&nbsp;000 pund. Sommaren 1976 gjekk turen til Southampton FC, ein klubb spelte for til 1983, med fleire avbrot til spel i Nord-Amerika.

### Landslagsspel
Ball fekk sin landslagsdebut borte mot Jugoslavia i mai 1965. Løpssterke Ball deltok i fyrste rekke då England i 1966 vann fotball-VM på eigen grunn, han var pasningsleggjar då Geoff Hurst gav England leiinga 3-2 under VM-finalen på Wembley stadion i London. Han var også med i fotball-VM 1970 i Mexico. Fram til 1975 spelte Ball 72 landskampar og skåra åtte mål.

### Merittar
*Verdsmeister: 1996 for England
*Engelsk ligameister: 1970 med Everton FC

## Kjelder

*eu-football
----
**Denne artikkelen bygger på «[[:en:Alan Ball, Jr.|Alan Ball, Jr.]]» frå ,  den 23. mai 2016.*
Martin Peters

**Martin Stanford Peters** () var ein engelsk fotballspelar frå London som vart verdsmeister med England under VM i fotball 1966 på heimebane. Han spelte i mange sesongar på London-klubbane West Ham United og Tottenham Hotspur.

## Aktiv
Peters debuterte på West Ham påska 1962. Dei neste åtte åra var han ein drivande midtbanespelar/veng i West Ham, der han var lagkamerat med mellom andre Bobby Moore og Geoff Hurst. Han fekk likevel ikkje spele finalen i FA-cupen 1964 då West Ham sigra med 3-2 over Preston. Året etter var han sterkt delaktig då West Ham vann Cupvinnarcupen. I mars 1970 vart han overført til byrivalen Tottenham for rekordsummen 200&nbsp;000 pund. Med Tottenham vann han ligacupen 1971 og 1973, i det mellomliggjande året vann laget UEFA-cupen. Etter nøyaktig fem år i Tottenham, gjekk turen til Norwich City og fem sesongar med klubben frå Aust-England.

Peters debuterte på England sitt landslag mot Jugoslavia på Wembley stadion i mai 1966. Med eit par gode kampar fekk han plass i VM-troppa. Frå og med andre kampen i fotball-VM 1966 hadde han fast plass på venstrevengen i den engelske lagoppstillinga. I VM-finalen gav Peters England leiinga 2-1, i ein kamp mot Vest-Tyskland som enda med 4-2-siger til heimelaget. Peters deltok også i fotball-VM 1970 i Mexico. Fram til 1974 spelte han 67 landskampar og skåra 20 mål.

### Merittar
*Verdsmeister: 1996 for England
*Vinnar av Cupvinnarcupen: 1965 med West ham United
*Vinnar av UEFA-cupen: 1972 med Tottenham Hotspur
*Vinnar av den engelske ligacupen: 1971 og 1973 med Tottenham Hotspur
*Finalist i UEFA-cupen: 1974 med Tottenham Hotspur

## Kjelder

*eu-football
**Denne artikkelen bygger på «[[:en:Martin Peters|Martin Peters]]» frå ,  den 23. mai 2016.*
Olivier Giroud

**Olivier Giroud** ()  er ein fransk fotballspelar som som spelar på AC Milan i Serie A (2021). 

Sidan 2012 har han spelt på London-klubben Arsenal i Premier League. I perioden 2011-16 har han delteke i 47 landskampar for Frankrike og skåra 14 mål. Han var med i fotball-VM 2014 og fotball-EM 2016.

Giroud har tidlegare spelt på dei franske klubbane Grenoble, FC Istres, Tours FC og Montpellier HSC.

## Kjelder

**Denne artikkelen bygger på «[[:en:Olivier Giroud|Olivier Giroud]]» frå ,  den 23. mai 2016.*
Laurent Koscielny

**Laurent Koscielny** () er ein fransk fotballspelar frå Tulle i Frankrike som sidan sommaren 2010 har spelt i forsvaret til London-klubben Arsenal. Sidan landslagsdebuten i 2011 har han delteke i 27 landskampar for Frankrike.

Koscielny tidlegare spelt på dei franske klubbane Guingamp, Tours FC og FC Lorient. Han var med i fotball-EM 2012 og 2016, og i fotball-VM 2014.

## Kjelder

**Denne artikkelen bygger på «[[:en:Laurent Koscielny|Laurent Koscielny]]» frå ,  den 23. mai 2016.*
Mésa Jitonía

**Mésa Jitonía** (gresk Μέσα Γειτονιά, tyrkisk *Mesayitonya*) er ein by på Kypros og ein kommune i distriktet Lemesós i Republikken Kypros.

Mésa Jitonía inngår i storbyområdet til Lemesós.

## Folketal
Ved folketeljinga i 2021 hadde kommunen 15&nbsp;925 innbyggjarar, mot 14&nbsp;477 innbyggjarar i 2011.

Folketalet har fordelt seg slik på bydelane:

### Kart

## Referansar
Islandske nasjonaldrakter

**Islandske nasjonaldrakter** eller folkedrakter (nasjonaldrakter eller bunader heiter på islandsk *Þjóðbúningurinn*) har vore meir eller mindre populære på Island frå 1800-talet som klede til fest og ved høgtidelege høve. Frå 2001 har  det islandske rådet for nasjonaldrakter, Þjóðbúningaráð, fastsett retningsliner for utforminga av dei ymse nasjonaldraktene.

## Gamle islandske drakter

Fil:Learning to Read by Sigurður málari.jpg|*Ei kvinne i nasjonaldrakt lærer eit barn å lese*, målarstykke av islendingen Sigurður málari (Sigurður målaren, eigenleg Sigurður Guðmundsson,1833-1874).
Fil:Gaimard12.jpg|*Ungjente frå Reykjavik i høgtidsdrakt*. Teikning av  A. Mayer.
Fil:Gaimard14.jpg|Islandsk kvinneutstyr frå 1835: Belte med spenner av sylv, ridesal og snusdåse, teikna av A. Mayer.
Fil:Gaimard11.jpg|*Costume de pêcheur, à Reykjavík* («Fiskaren i sine klede, i Reykjavík»), teikning av A. Mayer, 1835.


## Fotnotar